Er du klar til at prøve noget nyt? Til Speeddating 35-45 år mødes 16 mænd og 16 kvinder til korte samtaler på ca. 7 minutter, som giver mulighed for at danne sig et umiddelbart indtryk. Hvert 7. minut ringer værterne med klokken, hvorefter der rokeres videre til næste date. Eventet strækker sig over ca. 2,5 time. Værterne sørger for struktur og flow, så du blot kan læne dig tilbage og nyde stemningen. Ved alle borde findes samtalekort, der kan inspirere til sjove og anderledes samtaler. Program 18:50. Dørene åbner. Du bliver budt velkommen af vores værter, som guider dig trygt igennem dagens forløb. Baren har åben, så du kan købe noget at drikke. 19:10. Speeddatingen går i gang! Du møder en række spændende mennesker i korte samtaler. Efter eventet. Du noterer, hvem du gerne vil matches med, og senest 48 timer efter får du besked, hvis der er et gensidigt match. Match-making Senest 48 timer efter eventets afslutning vil du modtage en mail med potentielle matches. Derfor vil vi gøre opmærksom på, at du ved tilmelding accepterer, at vi videregiver dit fornavn samt telefonnummer til den/dem, du har et gensidigt match med. Vi skaber rammerne for at du kan møde mennesker, og måske bliver du endda forelsket i en fart? Tilmelding Din tilmelding er bindende, når betalingen er gennemført. Vi henviser til afsnittet Retur- og aflysningspolitik for information om refunderingspolitik. Afbud medfører ikke ret til refundering. Billetter må ikke videresælges eller overdrages til tredjepart.